Sandwich

Sandwich utawa kerep diarani roti lapis iku jinis panganan kang digawé saka roti setangkup kang isiné daging lan keju (padatan diwènèhi tomat, brambang, lan kul).artikata.com italian sandwich Roti kang digawé kanggo gawé sandwich iku diarani sandwich bread kang wujudé segi papat. Nanging, roti liyané uga bisa digawé sandwich, kaya ta French bread, toast bread, hamburger bun, hotdog bun, lan liya-liyané.www.sribd.com Restoran%20Jilid%202 Padatan ing sadhuwuring roti diolesi mayones sithik, mentega, margarin utawa lenga zaitun kanggo perekat lan bisa nambah aroma. Sandwich racaké didol ing restoran utawa ing cafe.

Ing nagara kang wargane ora dhahar sega, sandwich padatan digawa menyang sekolah utawa menyang kantor diwadhahi ing sajeroning kothak kang diarani lunchbox utawa sajeroning kantong kertas awarna coklat kang diarani brown bag (sandwich bag) lan dihahar nalika dhahar siyang.

Sandwich uga digawa minangka panganan praktis nalika plesiran, munggah gunung utawa mung mlaku-mlaku. Ing omah, sandwich didhahar minangka nyamikan utawa kanggo njangkepi dhaharan utama. Yèn didhahar minangka dhaharan utama, sandwich padatan disajekake karo dhaharan pandamping kaya ta sup (soup-and-sandwich), selada (salad-and-sandwich), kripik kenthang, kenthang goreng, asinan ketimun), utawa selada kol.

 Delengen uga 
 Sandwich Bombay

 Réferènsi 

Kategori:Panganan
Kategori:Roti
Kategori:Amérika